Zazakipediya:Gozçal

Gozçal na kay bı Gozana yan zi bı beluyana (beluwana) kay bena. Koşeyêdê bani dı, Si yan zi Darê vero çalê aşanenê qandê kaykerdenda na kay. Dı gami yan zi hirê gami a çalı ra duri (mabêna) jew vındeno, destanê xo keno pırê Gozi u erzeno a çalı miyan. Ê kı kewnê a çalı miyan hendê inan o kı a çalı paweno ey ra gêno, ê kı tebera manenê u nêkewnê çalı miyan, inan zi o kı zere dı paweno o gêno. 

Na kay en bolki xort u qeçkan miyan dı yena kaykerdenı. Na kay rê demseri (Mewsimi) lazım niyê. Çı wext dınya ayam bo u roj weş bo qeçeki şınê u kay kenê. Tabi wexto kı wextê cı yo veng bıbo u karê nêkerê. Yanê wextê xo yê vengi bı kaykerdenda na kaya ravêrnenê. Labırê na kay en bol ki, Roşanan dı, serdê serı dı, şên u şahiyan dı kay bena. Nê rojan dı vistuçıhar seati xort u qeçi na kay ser ra nêwerzenê. 

Çina zi esto kı vanê ma biyarê zıwan. Wexto kı, ê kı kenê na kay kaykerê ê xo miyan dı qısey u bazar kenê, ka do seni u çıçi ser kay kerê. Wext beno Goz u beluyana kay kenê, labırê inan ser kay kay nêkenê. Wext zi esto kı bazarê xo wına kenê, Gozê kı erzênê inan ra ê kı nêkewnê çalı miyan u tebera manenê, amora inan zewcı bo o kı erzeno ê gozê kı eştê hendê amorda inan hemını o ê kışta zeri ra gêno. Wexto kı ferı bê, ê kışta zeri ê gozê kı ey eştê inan hemını gêno. (Çend dekewnê çalı çend tebera manenê ne mühimo).

Nuştoğ: Koyo Berz

Kategoriye:Kay u Wextravêrdene